Malema tot PUK-lid verkies in LimpopoJulius Malema. Foto: Werner Beukes/SAPA Malema is Dinsdag met 592 stemme verkies. Daar is vroeër berig dat afgevaardigdes ŉ mosie wou instel dat die ANC Malema nie moet skors nie. Dit is nie duidelik of Malema tot die komitee verkies kon word as gevolg van sy hangende appèl nie. Malema is een van die 20 mense wat in die nuutverkose provinsiale uitvoerende komitee sal dien. Dit kom nadat Cassel Mathale, Limpopo se premier, vroeër met ’n meerderheid van 53% as ANC-voorsitter in die provinsie herkies is. Mathale se herkiesing is as ŉ terugslag bestempel vir president Jacob Zuma en ŉ oorwinning vir Malema. Volgens ontleders beteken dit dat Zuma volgende jaar ontsetel kan word. Meer as 1 000 afgevaardigdes is sedert die naweek op die kampus van die Universiteit van Limpopo buite Polokwane byeen.